*№2 дәріс, 1 сағат*

 **Тақырып: Заманымыздан бұрынғы жазу-сызулар, аңыз жырлар.**

**Оғыз, түркі дәуіріндегі әдебиеттің өзіндік ерекшеліктері.**

 Дәріс мақсаты: Біздің заманымызға дейінгі әдеби жәдігерлер мен таныстыру, олардың төл әдебиетіміздің арғы бастаулары екендігін түсіндіру.

Ежелгі дәуір әдебиеті біздің заманымыздан бүрынғы жазу, сызуларда, **V-VIII** ғасырлардағы тастағы жазулардан басталады. Ежелгі әдебиет сақ, ғүн, түрік дәуірлеріндегі көшпелілер мәдениетімен, тарихымен байланысты. Түркі жүртының б.з.д. дәуірлердің өзінде 26 әріптен тұратын жазуы болған. Өзіндік әдебиеті, көне жазба ескерткіштері дүниеге келген. Түркі өркениеті қалыптасқан.

Түркі қағанаты әлсіреп, ыдыраған **VIII** ғасырдан кейінгі дәуірлерде де түркеш, қарлүқ, оғыз тайпалары жеке мемлекет ретінде қүрылып, мәдениеті мен әдебиеті қалыптасты. Әсіресе, оғыз дәуірінен (ІХ-Х ғғ.) бізге "Оғыз қаған", "Қорқыт ата кітабы" сияқты жазба ескерткіштер мұра ретінде жетіп отыр.

**Тарғытай,** оның үш үлы: Арпоқсай, Ылпоқсай, Кырлоқсай туралы аңыз. Шаңырақты кіші ұл иелену дәстүрінің түпкі көрінісі. Осы аңыздың қазақта жұмбақ түрінде айтылуы (түрен, балта, шөмішті тұспалдау). Тарғытайдың Ер Тарғын атымен есте қалуы.

**Алып — Ер Тұңға — түркілер көсемі.** Фирдоусидің "Шаһнамасындағы" Афрасияб, "Авестада" Франграсиан екендігі. Ол туралы жоқтау жырының Қашқари "Сөздігінде" (XI ғ.) берілуі.

**Тұмар патшайым** — ұлы сақ даласының билеушісі. Жаулап алмақ болған Кир патшаның жансыз басына жиіркене қарап түрып: "Аңсағаның қан еді, іш енді соны" — деуі, қан толтырған сабаға тығып, өзенге лақтыруы.

Ел тағдыры үшін жанын қиған **Ширақ батыр.** Өз бақытынан ел бақытын артық санаған **Зарина** сұлу. Тұмар мен Зарина үлгісінің Қарлыға, Гүлбаршын, Гүләйім бейнелерінде сақталуы.

Көшпелі сақтардың ұлы, әйгілі шешен Анақарыс (Анахарсис).

Ғұн билеушісі **Мөде** (Мөте, Боғда) ерліктері жайлы аңыздар. Түркілердің киетегі (төтемі) — **"Көк бөрі"** аңыздары. Есіктен табылған заманымыздан бұрынғы жазу-сызулар мен жазба деректер. Алтын адамның жанындағы тостағандағы жазу. "Аға, саңа очуқ! Без чөк! Бүкүн ічре азүқ" — сөздерінің мағынасы мен мәні. Ондағы көркемдік ойлаудың көріністері.

Деректі жазу бар жерде әдебиет болатындығы.

Дәріс мақсаты: Түркі әдеби ескерткіштерінің тарихи ролін түсіндіру.

Бұмын қағанның (Елхан) түрік тайпаларының басын қосып, Түрк қағанатын қүрғандығы. Бұмынның мұрагерлері Мүқан қаған мен Естеми. Елтеріс қағанның түріктерді тауғаштардан азат етуі. Күлтегін мен Білге қаған, Тоңүқүқтың түсындағы Түрк қағанаты.

"Орхон ескерткіштері", оның жазылу себебі. Зерттелуі. Ескерткіштің кілтін табудағы Дания ғалымы В.Томсен мен В.В.Радловтың еңбектері.

Орхон жазуының мазмұны мен айтар ойы. Білге кағанның ел-жүртқа үндеуі. Жырдағы айтылатын негізгі мәселе елдің тәуелсіздігі, береке-бірлігі екендігі. ұрпақтарға өсиеті. Түріктердің 630-680 жылдары тәуелсіздік тізгінінен айырылып қалу себебі түсіндіруі. Бұмын, Естеми қағандардың орнына отырған хандардың біліксіздігін сынауы. Қаһармандары: Білге қаған, Қүлтегін, Тоңүқүқ.

Көне түріктердің наным-сенімі, өмір туралы түсінігі. Көк Тәңіріне сыйынуының көріністері.

Орхон жазуларының жанры. И.В.Стеблеваның, Қ.Өмірәлиевтің, Ғ.Айдаровтың, М.Жолдасбековтің пікірлері. Жырдың қазақтың дәстүрлі эпосымен ұқсас екендігі. Ортақ ұқсастық — бірліктері: тақырыбы, көтерген мәселесі, көркемдеу тәсілдері, сөз қолданысы тұрғысынан қарастыру.

Білге қағанның қазасынан соң, Түркі қағанаты ішкі қырқыстар салдарынан әлсіреп, бірнеше хандықтарға бөлінуі.

Оғыз мемлекетінің құрылуы. Орталығы Жанкент қаласы болғандығы. Түркеш, қарлық, оғыз тайпаларының қай-қайсысы болмасын, қазақ халқының қалыптасуына негіз болған қайнарлар екені. Оғыз дәуірінің ескерткіштері: "Қорқыт ата кітабы", "Оғыз қаған жыры".

Қорқыт атаның аңыздағы бейнесі. Қорқыттың өлімнен қашуы. Өмір мен өлім туралы мифтер. Қорқыт — алғаш қобыз аспабын жасаушы, күй атасы, бақсы. Қорқыт күйлері. Қорқыттың бақсылық өнерін, күй өнерін қазақ арасындағы жалғастырушылары. "Қорқыт" сөзінің тарихи-лингвистикалық мағынасы. "Қорқыт ата" кітабының XV ғасырда проза түрінде хатқа түскен нүсқалары. Қазақ әдебиетінде зерттелуі. Ә.Марғүлан, Ә.Қоңыратбаев, М.Жолдасбеков, Ш.Ыбыраевтардың еңбектері. Аудармалары.

Қорқыттың нақыл сөздері, оның бүгінгі қазақ мақал-мәтелдермен бірдей екендігі. Ежелден от басындағы ананың рөліне ерекше мән берілгендігі. Әйелдердің төрт түрін көрсетуі. Ең сүйкімді әйел бейнесі.

Зерттелуі. Мазмұны. Жырдағы Көк бөрі окиғасы, Үлық Түрік бейнесі. Жырдың тарихи негіздері. Ондағы қыпшақ, қарлық, қалаш, оғыз, қаңлы, шүршіт т.б. ру-тайпаларының шығу тегін бір адамнан тарату сарыны (персонификациялау). Түркілердің он екі мүшел жыл санауындағы хайуанаттар — олардың өз төтемдерінен хабар беретіндігі. Көк бөріні киелі санай отырып, сонымен бірге өгіз, аққу, қарға, ағашты кие тұтатындығы, "Бұғы" киетегі. "Оғыз қаған" аңызының қай ғасырдағы оқиғалардың куәсі екендігі жөніндегі пікірлер (Ә.Қоңыратбаев, А.Машанов, Х.Сүйіншәлиев, Қ.Өмірәлиев, М.Жолдасбековтің пікірлері).

Шәкәрімнің "Түрік, қырғыз, қазақ һәм хандар шежіресіндегі" Оғыз ханның ұрпақтары туралы деректер. Оғыздың тарихи бейнесі туралы Н.Я.Бичуриннің пікірі. Оғыз бейнесінің Мөдеге /Боғда, Моте/ қатысы туралы деректер.

Жырдың күрылысы жағынан қазақ эпостарымен үндестігі.